A BIZOTTSÁG 1385/2006/EK RENDELETE
(2006. szeptember 20.)
a 638/2003/EK rendelet alapján az AKCS-országokból és a tengerentúli országokból és területekről származó rizsre 2006 szeptemberének első öt munkanapja során benyújtott kérelmek tekintetében a behozatali engedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel az afrikai, karibi és csendes-óceáni államokból (AKCS-államok) származó mezőgazdasági termékek feldolgozásával készült mezőgazdasági termékekre és árukra alkalmazandó szabályokról, valamint az 1706/98/EK rendelet hatályon kívül helyezéséről szóló, 2002. december 10-i 2286/2002/EK tanácsi rendeletre (2),
tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (3),
tekintettel az afrikai, karibi és csendes-óceáni államokból (AKCS-államok), illetve a tengerentúli országokból és területekről (TOT) származó rizs behozatalára alkalmazandó szabályok tekintetében a 2286/2002/EK tanácsi rendelet és a 2001/822/EK tanácsi határozat részletes alkalmazási szabályainak megállapításáról szóló, 2003. április 9-i 638/2003/EK bizottsági rendeletre (4) és különösen annak 17. cikke (2) bekezdésére,
mivel:
(1)
A Bizottság a 638/2003/EK rendelet 17. cikke (2) bekezdése a) pontjának megfelelően határozza meg, hogy milyen mértékben engedélyezhetők a kiviteli engedélykérelmek.
(2)
A 638/2003/EK rendelet 3. cikkének (2) bekezdése, 5. cikkének (2) bekezdése és 11. cikkének (2) bekezdése előírja, hogy azon mennyiségeket, amelyekre vonatkozóan nem nyújtottak be engedélykérelmet, át kell vinni a következő részletre. A 638/2003/EK rendelet 11. cikke (3) bekezdésének, illetve 13. cikkének megfelelően a rendelkezésre álló mennyiségek adott esetben más harmadik országból származó termékek behozatalához is felhasználhatók.
(3)
A 2006. szeptemberi részlet keretében benyújtott kérelmekben feltüntetett mennyiségek vizsgálata nyomán az engedélyt a kérdéses kérelmekben szereplő mennyiségekre - adott esetben egy százalékos csökkentés alkalmazása után - kell kiadni, rögzíteni kell a következő részletre átvitt mennyiségeket, és meg kell határozni a különböző kontingensekre rendelkezésre álló összmennyiségeket,
ELFOGADTA EZT A RENDELETET:
1. cikk
(1) A 638/2003/EK rendelet alapján a 2006 szeptemberének első öt munkanapja során benyújtott és a Bizottságnak bejelentett, rizsre vonatkozó behozatali engedélyek iránti kérelmek esetében az engedélyeket a kérelmekben lefedett mennyiségekre az e rendelet mellékletében feltüntetett és adott esetben alkalmazott százalékos csökkentések után kell kiadni.
(2) A 2006. szeptember havi részletek címén rendelkezésre álló, a következő részletre átvivendő mennyiségek, valamint a 2006. októberi részletre rendelkezésre álló mennyiségek a mellékletben kerülnek meghatározásra.
2. cikk
Ez a rendelet 2006. szeptember 21-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. szeptember 20-án.